钦定古今图书集成/明伦汇编/闺媛典/第322卷 > 皇清五十五 > 伍常训妻阴氏〈应毅妻官英妻附〉
## 钦定古今图书集成/明伦汇编/闺媛典/第322卷 > 皇清五十五 > 伍常训妻阴氏〈应毅妻官英妻附〉

按《宁化县志》：“阴氏，伍常训妻。年二十一而常训没，遗一子，矢志抚之。未几而夭，苦节五十三年。学使张朝璘表之。训族伍应毅妻，训妻侄女也。年二十六，夫死守节，抚孤有成。训妻之妹适官英，亦年二十六而寡，无子，事翁姑尽孝养。学使旌之。”